《莫秋贻同社》
明代·黄渊耀

朔气戒川陆，萧瑟临前川。新寒草树变，霭霭浮清暾。

绪风结虚幌，时菊缀衡门。年志难久持，感慨以烦冤。

夫君幸同爱，款曲相与言。赠之瑶与琼，佩以明深恩。

终然勖古处，兴寝期勿谖。

作者简介：（1624—1645）明苏州府嘉定人，字伟恭。黄淳耀弟。清顺治二年，嘉定抗清起义，清兵围城，渊耀宿城堞，昼夜拒战。城破，与其兄自缢于僧舍。有《谷帘学吟》。